
 6.3.2018
 BG
 Официален вестник на Европейския съюз
 L 63/3
 РЕГЛАМЕНТ ЗА ИЗПЪЛНЕНИЕ (ЕС) 2018/325 НА СЪВЕТА
 от 5 март 2018 година
 за прилагане на член 17, параграф 3 от Регламент (ЕС) No 224/2014 относно ограничителни мерки с оглед на положението в Централноафриканската република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 10 март 2014 г. Съветът прие Регламент (ЕС) No 224/2014.
 (2)
 На 16 февруари 2018 г. комитетът към Съвета за сигурност на Организацията на обединените нации, създаден съгласно Резолюция 2127 (2013) на Съвета за сигурност на Организацията на обединените нации, актуализира информацията относно едно лице, за което се прилагат ограничителни мерки.
 (3)
 Поради това приложение I към Регламент (ЕС) No 224/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 224/2014 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 март 2018 година.
 За Съвета
 Председател
 Н. ДИМОВ
 (1) ОВ L 70, 11.3.2014 г., стр. 1.
 ПРИЛОЖЕНИЕ
 В приложение I към Регламент (ЕС) No 224/2014 в част А „Лица“ вписването относно посоченото по-долу лице се заменя със следното:
 „1.
 François Yangouvonda BOZIZÉ (други имена: a) Bozize Yangouvonda; b) Samuel Peter Mudde (роден на 16 декември 1948 г. в Izo, Южен Судан)
 Длъжност: а) Бивш президент на Централноафриканската република; б) Преподавател
 Дата на раждане: а) 14 октомври 1946 г.; б) 16 декември 1948 г.
 Място на раждане: а) Mouila, Габон; б) Izo, Южен Судан
 Гражданство: а) Централноафриканска република; б) Южен Судан
 Паспорт No: D00002264, издаден на 11 юни 2013 г. (издаден от Министерството на външните работи в Juba, Южен Судан. Изтича на 11 юни 2017 г. Дипломатически паспорт, издаден на името на Samuel Peter Mudde)
 Национален идентификационен номер: M4800002143743 (Личен номер в паспорта)
 Адрес: Уганда.
 Дата на посочване от ООН: 9 май 2014 г.
 Друга информация: Името на майката: Martine Kofio. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5802796
 Сведения от описателното обобщение на основанията за включване в списъка, предоставено от Комитета по санкциите:
 Bozizе е включен в списъка на 9 май 2014 г. съгласно точка 36 от Резолюция 2134 (2014) за „участие или подпомагане на действия, които подкопават мира, стабилността или сигурността на ЦАР“.
 Допълнителни сведения
 Със съдействието на свои поддръжници Bozize подстрекава нападението в Bangui на 5 декември 2013 г. Оттогава той продължава опитите си за провеждане на операции за дестабилизиране, целящи поддържане на напрежението в столицата на ЦАР. Има сведения, че преди да напусне ЦАР